Dîya zanayene ke cenazayê hîrê gerîlayanê HPGyî yê ke 12ê adare de hêrişê dewleta tirke de herêma Omeryanî de şehîd bîyê, bê xebera keyeyanê înan, goristanê bêkesan de ameyî definkerdene.
Keyeyê gerîlayê HPGyî Alî Akdoganî muracatê dozgerîye kerd. Ame parekerdene ke keyeyî waşto ke testê DNA bido û Serdozgerîya Komare ya Mêrdînî keyeyî rê vato: ''Şorê, pabeyê netîce bibê.''
Dîya zanayene ke keyeyî rê ameyo vatene ke şeş mengan ra dima babete ser o xebate do bêra kerdene.
Keyeyî vera kerdişî nêrazîbîyayîşê xo mojna ke çira qeydê lajê înan nêweşxane de est o la nêdîyeno înan. Keyeyî vat: ''Înan ma rê telefon kerd û nimit. Ma hende xîret kerd la tira netîce nêvejîyaye. Seba ke ma bidejê înan goristanê bêkesan de lajê ma defin kerd. Çira ma rê xebere nêdîyaye?''
Keye dima ke şi goristanê bêkesan agêra Wan.
